Ek het R250 000 gewen! - Jou Geld | Solidariteit WêreldJou Geld | Solidariteit Wêreld
Tuis › Artikels › Ek het R250 000 gewen!	Ek het R250 000 gewen!
Geskryf deur: Charl Oberholzer
Dis wonderlik, ek kry gister ‘n boodskap dat ek ‘n MTN kompetisie gewen het (alhoewel ek Cell C is). Ek bel toe onmiddelik die nommer (gewone selfoon nommer) terug en daar word vir my gesê dat die stelsel aandui dat ek inderdaad R250 000 gewen het en onmiddelik my bankbesonderhede en ‘n R180 MTN beltyd-kode aan hul moet stuur. Ek kon skaars my lag hou en giggel toe verskriklik soos ek mense op ‘n streep bel om die goeie nuus te verkondig. Die giggel het egter in ‘n grom verander…
Ek word toe ontnugter met die idee dat dit ‘n bedrogspul is, dat niemand jou sal vra om jou bankbesonderhede oor die foon te gee nie (of dalk is al my vriende net bitter jaloers). Dis nou ‘n dillema, wat as dit waar is?
Ek het besluit om ‘n rekening te gaan oopmaak by die bank en daardie besonderhede deur te stuur en dan te kyk wat gebeur. Indien die geld nie inbetaal word nie sal ek net nooit weer daardie rekening gebruik nie. Sal almal op hoogte hou wat gebeur.
Hier is ‘n paar opsies wat ek oorweeg om met die geld te doen:
1.) ‘n Motor koop wat se vensters kan oopmaak en se stuurwiel nie gebreek is nie
2.) Lid word van AfriForum en Helpende Hand
3.) Lotto speel
4.) Vir myself ‘n persoonlike assistent aanstel
5.) ‘n MTN simkaart gaan koop
Sê asb vir my dit is nie ‘n bedrogspul nie???